Në bazë të nenit 268 paragrafit 2 dhe nenit 270 të Ligjit mbi shoqëritë afariste („Fletorja zyrtare e MZ“ numër 65/20), nenit 38 paragrafit 1pikës 2 dhe 14 të Ligjit mbi vetëqeverisjen lokale ("Fletorja zyrtare e MZ", nr. 02/18, 34/19 dhe 38/20), nenit 14 Të Ligjit mbi Veprimtaritë Komunale ("Fletorja zyrtare e MZ ", nr. 55/16, 74/16, 02/18, 66/19) dhe nenit 53 paragrafit 1 pikës 2 i 14 të Statutit të Komunës së Tuzit ("Fletorja zyrtare e MZ – dispozitat komunale", nr. 24/19, 05/20) Kuvendi i komunës në seancën e mbajtur më 24.11.2021 ka sjellë

**VENDIM**

**mbi themelimin e shoqërisë me përgjegjësi të kufizuar**

**„Vodovod i kanalizacija/Ujësjellësi dhe kanalizimi” Tuz**

**I DISPOZITAT THEMELORE**

**Neni 1**

Kuvendi I komunës së Tuzit, numri amz 02628988 me seli në Tuz, Tuzi pn, themelon shoqërinë me përgjegjësi të kufizuar “Vodovod i kanalizacija /Ujësjellësi dhe kanalizimi” Tuz si shërbim publik me qëllim të kryerjes së punëve të veprimtarisë komunale furnizim me ujë të pijshëm të komunës së Tuzit (në tekstin e mëtejmë: Komuna), kullimi dhe pastrimi i ujërave të mbetura nga territori I komunës së Tuzit në pajtim me këtë vendim dhe statutin e shoqërisë.

**Neni 2**

Emërtimi i shoqërisë është shoqëria me përgjegjësi të kufizuar “Vodovod i kanalizacija/ Ujësjellësi dhe kanalizimi” Tuz (në tekstin e mëtejmë: Shoqëria).

Emërtimi i shkurt i shoqërisë është SHPK“Vodovod i kanalizacija /Ujësjellësi dhe kanalizimi” Tuz.

Selia e Shoqërisë është Tuz, Tuz pn.

**Neni 3**

Shoqëria themelohet si shoqëri një anëtaresh.

Themeluesi u Shoqërisë është Kuvendi I komunës së Tuzit (në tekstin e mëtejmë: Themeluesi).

Shoqëria themelohet në kohë të pacaktuar.

Shoqëria vepron e vetme në veprimtari juridike, lidhë marrëveshje dhe kryen të tjera veprime juridike.

Shoqëria përgjigjet për veprimet e veta ndaj personave të tretë me gjithë pasurinë e vetë.

Themeluesi përgjigjet për obligimet e Shoqërisë deri në lartësinë e investimit të vet.

Shpenzimet e themelimit të shoqërisë I bart Themeluesi.

**Neni 4**

Shoqëria kryen veprimtari me interes për komunën e Tuzit edhe për persona të tjerë juridik.

Forma e kryerjes së veprimtarisë afariste të shoqërisë është shoqëri me përgjegjësi të kufizuar.

Kryesisht veprimtaria e shoqërisë është **36.00 Grumbullim, pastrim dhe distribuim i ujit.**

Shoqëria krahas veprimtarisë kryesore kryen edhe veprimtari të tjera:

 **37.00** Largim të ujerave të mbetura

Veprimtaritë nga paragrafi më lart janë veprimtari me rëndësi publike.

Krahas këtyre veprimtarive shoqëria kryen edhe veprimtari të cilat nuk kanë karakter të veprimtarisë të interesit publik dhe ato:

 **43.22** Vendosja e kanalizimeve ujore, sistemeve klimatike dhe sistemeve për ngrohje,

 **71.12** Veprimtari inzhenjerike dhe këshilldhënie teknike,

 **71.20** Kërkime teknike dhe analiza,

* Ndërtimi i tubacionit,
* Punë të specializuara të ndërtimtarisë,
* Shembje e objekteve,
* Vend ndërtime përgatitëse,
* Vendosje e kanalizimi të ujësjellësit, sistemit klimatik, dhe sistemit për ngrohje. Veprimtaritë nga paragrafi 1 I këtij neni janë veprimtari me interes publik.

Mbi ndryshimet ndryshimin dhe zgjerimin e veprimtarisë së Shoqërisë vendos themeluesi në pajtim me ligjin mbi këtë statut.

Shoqëria mund të themeloi pjesë dhe njësi të punës së shoqërisë në bazë të vendimit të themeluesve.

Krahas veprimtarive të cekura më pare Shoqëria do të merret edhe e tregti të jashtme si në vijim:

-tregti e madhrave në lidhje me veprimtaritë për të cilat është regjistruar në tregun e brendshëm,

-ndërmjetësimi dhe përfaqësimi në tregtinë e jashtme në lidhje me veprimtarinë për të cilat është regjistruar në qarkullimin e brendshëm dhe

-me lidhjen e kontratave dhe kryerjen e punëve të tjera në lidhje me veprimtaritë për të cilat është regjistruar në qarkullimin e brendshëm.

**II TË DREJTAT DHE OBLIGIMET E THEMELUESIT**

**Neni 5**

Themeluesi:

 - miraton aktin e themelimit, ndryshimet në aktin e themelimit të shoqërisë,

 - jep pëlqimin për Statutin e Shoqërisë,

 - shqyrton raportin mbi veprimtarinë dhe merr vendim për shpërndarjen e fitimeve,

 - emëron dhe shkarkon anëtarët e bordit të drejtorëve,

 - merr vendim për ndryshimin e formës, ristrukturimin dhe likuidimin vullnetar të shoqërisë,

 - jep pëlqimin për ndryshime në emrin, veprimtarinë, selinë dhe kapitalin themelor të Shoqërisë,

 - miraton listën e çmimeve të shërbimeve të përcaktuara nga bordi I drejtorëve,

 - kryen punë të tjera në pajtim me ligjin, këtë vendim dhe statutin.

**III ORGANET E SHOQËRISË**

**Neni 6**

Organet e Shoqërisë janë Bordi i Drejtorëve dhe Drejtori Ekzekutiv.

Anëtarët e bordit të drejtorëve dhe drejtori ekzekutiv janë të detyruar të veprojnë me kujdesin e një afaristi të mirë dhe në punën e tyre nuk duhet të nënshtrojnë interesin e shoqërisë ndaj interesit privat, as të përdorin kryerjen e funksionit për të përfituar materiale dhe përfitime jo materiale

**Bordi i Drejtoreve**

**Neni 7**

Bordi i Drejtorëve është organi drejtues i Shoqërisë.

Anëtarët e këshillit drejtues janë të detyruar të veprojnë me kujdesin e një afarist të mirë në kryerjen e funksioneve të tyre dhe nuk duhet të përfaqësojnë interesat e të tretëve në punën e tyre.

**Neni 8**

Bordi I Drejtorëve përbëhet nga 5 anëtarë.

Anëtarët e bordit të drejtorëve kryejnë funksionet e tyre me një tarifë mujore të përcaktuar.

Bordi i Drejtorëve mblidhet dhe merr vendime me shumicën e numrit të përgjithshëm të anëtarëve të Bordit.

Mënyra e emërimit të anëtarëve të Bordit Drejtues, të drejtat dhe detyrimet e tyre, mënyra e shkarkimit dhe kompetencat e tyre rregullohen me Statutin e Shoqërisë.

Bordi i Drejtorëve i përgjigjet themeluesit për punën e tij.

**Neni 9**

Bordi i Drejtoreve:

 - menaxhon Kompaninë dhe i jep udhëzime Drejtorit ekzekutiv në lidhje me udhëheqjen e Shoqërisë,

 - miraton Statutin e Shoqërisë, me pëlqimin e themeluesit,

 - emëron Drejtorin Ekzekutiv,

 - i propozon themeluesit ndryshimin e kapitalit themelues,

 - përcakton politikën e biznesit të shoqërisë dhe miraton akte për zbatimin e saj, në përputhje me udhëzimet e themeluesve,

 - kontroll më i madh mbi menaxhimin e kompanisë,

 - miraton planin vjetor të punës dhe planin vjetor financiar, me pëlqimin e themeluesit,

 - i propozon themeluesit miratimin e raportit vjetor për zbatimin e planit vjetor të punës dhe pasqyrës financiare,

 - përcakton çmimorën për kryerjen e shërbimeve të Shoqërisë, me pëlqimin e themeluesit,

 - i propozon themeluesit shpërndarjen e fitimeve dhe mënyrën e mbulimit të humbjeve,

 - miraton akt për organizimin e brendshëm dhe sistematizimin e vendeve të punës, me pëlqimin e Kryetarit të Komunës,

 - përcakton politikat e kontabilitetit të Shoqërisë dhe politikat e menaxhimit të rrezikut,

 - jep dhe heq prokurën,

 - miraton raportet tremujore të Drejtorit Ekzekutiv mbi veprimtarin e Shoqërisë,

 - miraton rregulloren e punës së Bordit të Drejtorëve,

 - kryen edhe punë të tjera në pajtim me Ligjin dhe Statutin e Shoqërisë.

**Drejtori Ekzekutiv**

**Neni 10**

Drejtori Ekzekutiv është organi drejtues i Shoqërisë.

Drejtori Ekzekutiv është përgjegjës për ligjshmërinë, ekonominë dhe efikasitetin e Shoqërisë, Bordit të Drejtorëve.

Drejtori Ekzekutiv emërohet nga Bordi i Drejtorëve në bazë të konkursit publik, për një periudhë katërvjeçare.

Kushtet për zgjedhjen e drejtorit ekzekutiv përcaktohen me statutin e shoqërisë.

**Neni 11**

Drejtori Ekzekutiv:

 - përfaqëson dhe prezanton Shoqërinë,

 - lidh kontrata në emër të Shoqërisë,

 - organizon dhe menaxhon veprimtarit e Shoqërisë,

 - menaxhon pronën e Shoqërisë,

 - zbaton vendimet e Bordit të Drejtorëve,

 - vendos mbi disponueshmerinë e mjeteve financiare të Shoqërisë,

 - propozon programe dhe plane në fushat për të cilat është krijuar Shoqëria,

 - përgatit propozimin e planit vjetor të punës dhe planit financiar të Shoqërisë,

 - përgatit raportin vjetor për zbatimin e programit vjetor të punës së Shoqërisë dhe pasqyrën financiare,

 - vendos për të drejtat, detyrimet dhe përgjegjësitë e punonjësve në përputhje me ligjin,

 - kryen edhe punë të tjera që kanë të bëjnë me punën dhe veprimtarinë e shoqërisë, në pajtim me ligjin, me këtë vendim dhe me statutin e shoqërisë.

**IV KAPITALI BAZË I SHOQËRISË**

**Neni 12**

Kapitali bazë i Shoqërisë përbëhet nga një aksion me vlerë totale 1.00 euro e i njëjti përbëhet nga kontributi monetar i Themeluesit.

Shoqëria financohet nga të hyrat e realizuara nga kryerja e aktiviteteve të regjistruara, Buxheti i Komunës së Tuzit, donacionet dhe burime të tjera në pajtim me ligjin.

**Neni 13**

Financimi i aktiviteteve që kanë karakter të aktiviteteve me interes publik bëhet nga të hyrat vetanake të Shoqërisë, nga buxheti i komunës dhe nga burime të tjera në pajtim me ligjin.

Mjetet për kryerjen e veprimtarive që nuk kanë karakter të veprimtarive me interes publik sigurohen nga të hyrat vetanake të Shoqërisë.

**V PËRFAQËSIMI I SHOQËRISË**

**Neni 14**

Shoqëria përfaqësohet nga drejtori ekzekutiv, pa kufizime dhe me të gjitha autorizimet.

**Neni 15**

Në kuadër të kompetencave të tij/saj, Drejtori Ekzekutiv mund t'i japë një autorizim me shkrim një personi tjetër.

**VI TRANSPARENCA PUBLIKE E PUNËS**

**Neni 16**

Puna e Shoqërisë është publike.

Transparenca publike e punës së Shoqërisë sigurohet nga:

 - publikimin e planeve dhe raporteve të punës, si dhe informacione të tjera në përputhje me ligjin;

 - informimin e publikut për kryerjen e detyrave në kuadër të aktiviteteve të tyre,

 - sigurimin e aksesit të lirë në informacion në përputhje me ligjin,

 - në një mënyrë tjetër në përputhje me ligjin.

Dokumentet dhe të dhënat nga paragrafi 2. i këtij neni publikohen në faqen e internetit të Shoqërisë.

**Neni 17**

Raportet, informacionet dhe të dhënat për kryerjen e aktiviteteve të Shoqërisë i jep Drejtori Ekzekutiv, gjegjësisht personi i autorizuar prej tij dhe janë personalisht përgjegjës për saktësinë dhe afatin e tyre.

Mbikëqyrjen mbi punën e Shoqërisë e kryen organi i administratës lokale përgjegjës për punët komunale.

**VI DISPOZITAT KALIMTARE DHE PËRFUNDIMTARE**

**Neni 18**

Emërimi i Bordit të Drejtorëve do të bëhet në ditën e miratimit të këtij Vendimi nga Kuvendi i Komunës.

Statuti i Shoqërisë dhe aktet e tjera të përgjithshme ligjore do të miratohen brenda 30 ditëve nga emërimi i Bordit të Drejtorëve.

**Neni 19**

Ky Vendim hyn në fuqi ditën e miratimit dhe do të publikohet në "Fletën zyrtare të Malit të Zi – dispozitat komunale".

Numër 02-030/21-14526

Tuz, 24.11.2021.

**KUVENDI I KOMUNËS SË TUZIT**

**KRYETAR,**

**Fadil Kajoshaj**